Der Naum vo der Morkgmoa is Krumpasbaam, des wos de lokale Entsprechung vom hochdeitschen Krummnußbaum is. Der Naum is vo dem kema, wei krumm frira krump (oidhochdeitsch krumb, mittelhochdeitsch krump) ghoaßn hod und ah der hochdeitsche Naum frira Krumpnussbaum gschriem wurn is . Bei da schnön Aussproch in da Mundort is aus Krumpnussbaum Krumpasbaam wurn, wei des n ausgfoin is und des unbetonte u zu oan a wurn is. Es gibt a aundane Form vom Nauman, der ned vo de Einwohner vawendt wird und unter ortsfremde Leid verbreit is, nämli Krummnussbaam. Der Naum kimmt unmittelbor vom hochdeitschen Krummnußbaum.